CELEX: 62019CA0294
Language: el
Date: 2021-04-29 00:00:00
Title: Συνεκδικασθείσες υποθέσεις C-294/19 και C-304/19: Απόφαση του Δικαστηρίου (έκτο τμήμα) της 29ης Απριλίου 2021 [αίτηση του Curtea de Apel Constanţa (Ρουμανία) για την έκδοση προδικαστικής αποφάσεως] — Agenţia de Plăţi şi Intervenţie pentru Agricultură — Centrul Judeţean Tulcea κατά SC Piscicola Tulcea SA (C-294/19), Ira Invest SRL κατά Agenţia de Plăţi şi Intervenţie pentru Agricultură — Centrul Judeţean Tulcea (C-304/19) [Προδικαστική παραπομπή – Γεωργία – Κοινή γεωργική πολιτική (ΚΓΠ) – Καθεστώτα άμεσης στήριξης – Επιλέξιμο εκτάριο – Εγκατάσταση ιχθυοκαλλιέργειας – Προοριζόμενη χρήση κατά το κτηματολόγιο – Πραγματική χρήση για γεωργικούς σκοπούς – Χρήση σύμφωνη με τις εγγραφές στο μητρώο ακινήτων]

5.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/2
            
         
      Απόφαση του Δικαστηρίου (έκτο τμήμα) της 29ης Απριλίου 2021 [αίτηση του Curtea de Apel Constanţa (Ρουμανία) για την έκδοση προδικαστικής αποφάσεως] — Agenţia de Plăţi şi Intervenţie pentru Agricultură — Centrul Judeţean Tulcea κατά SC Piscicola Tulcea SA (C-294/19), Ira Invest SRL κατά Agenţia de Plăţi şi Intervenţie pentru Agricultură — Centrul Judeţean Tulcea (C-304/19)
      (Συνεκδικασθείσες υποθέσεις C-294/19 και C-304/19) (1)
      
      (Προδικαστική παραπομπή - Γεωργία - Κοινή γεωργική πολιτική (ΚΓΠ) - Καθεστώτα άμεσης στήριξης - Επιλέξιμο εκτάριο - Εγκατάσταση ιχθυοκαλλιέργειας - Προοριζόμενη χρήση κατά το κτηματολόγιο - Πραγματική χρήση για γεωργικούς σκοπούς - Χρήση σύμφωνη με τις εγγραφές στο μητρώο ακινήτων)
      (2021/C 263/02)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Constanţa
      
         Διάδικοι στην υπόθεση της κύριας δίκης
      
      Agenţia de Plăţi şi Intervenţie pentru Agricultură — Centrul Judeţean Tulcea (C-294/19), Ira Invest SRL (C-304/19)
      
         κατά
      
      SC Piscicola Tulcea SA (C-294/19), Agenţia de Plăţi şi Intervenţie pentru Agricultură — Centrul Judeţean Tulcea (C-304/19)
      
         Διατακτικό
      
      Το άρθρο 2, στοιχείο η', και το άρθρο 34, παράγραφος 2, του κανονισμού (ΕΚ) 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003, καθώς και το άρθρο 4, παράγραφος 1, στοιχείο ε', και το άρθρο 32, παράγραφος 2, του κανονισμού (ΕΕ) 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου, έχουν την έννοια ότι οι εκτάσεις που έχουν χαρακτηρισθεί, κατά το εθνικό δίκαιο, ως προοριζόμενες για δραστηριότητα ιχθυοκαλλιέργειας, αλλά στην πραγματικότητα χρησιμοποιούνται ή έχουν χρησιμοποιηθεί για γεωργικούς σκοπούς, αποτελούν γεωργικές εκτάσεις.
      
         (1)  ΕΕ C 288 της 26.08.2019.